Ma võtsin selle lapse käsile. Nagu öeldud on selle kooli õpilased väga vastuvõtlikud õpetamise suhtes. Seda just tänu meie õpetajate suhtumisele, kes on selliselt ette valmistatud, nagu ma hiljuti kirjeldasin. Niisiis ma võtsin selle lapse käsile ja katsetasin temaga näiteks järgmist võtet. Ma ütlesin: võta korraks  kiiresti oma parema käega kinni vasakust käsivarrest. Pärast seda joonistasin ma kõrva kontuuri ja küsisin temalt, kas see on parem või vasak kõrv Siis joonistasin ma mingi geomeetrilise kujundi, mille kõrvale tegin teise kujundi. Nendest ei pidanud laps üldse aru saama. Püüdsin teada saada, kas laps tunnetab nende kahe kujundi sümmeetrilisust ja kui palju aega tal kulub selle kindlakstegemiseks, ilma kella pealt vaatamata, vaid tunde järgi.